《明星玉女》
明代·邓云霄

君杂佩兮明星，谁其侣兮许飞琼。翩翩兮来下，倏忽兮遐征。

遐征兮安之。托青鸟兮衔书。叩金天兮诉白帝，猛犬狺狺兮噬予。

君池莲兮似船，愿一乘兮共洄沿。知不可兮骤得，横流涕兮潺湲。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。